Triton (vodozemac)
Triton (vodenjak, mrmoljak) (Triturus) je rod repatih vodozemaca iz porodice daždevnjaka (Salamandridae). Vrste ovog roda imaju duguljasto tijelo sa slabim i kratkim nogama. Rep je lateralno spljošten i ima značajnu ulogu u plivanju. Imaju sposobnost regeneracije izgubljenih i oštećenih dijelova tijela kao što su noge, rep i oči. Tritoni su zaštićeni i široko rasprostranjeni u Bosni i Hercegovini. Historijski većina evropskih tritona (vodenjaka) je bila uključena u rod Triturus, međutim prema savremenoj klasifikaciji, taksonomi su ovaj rod podijelili u tri roda: Ichtyosaura (alpski tritoni), Lissotriton (mali tritoni) i Ommatotriton.